દારૂ જુગારના કેસો કરવા અંગે પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ અસ્લમ અંસારી, વિજેન્દ્રસિંહ ઝાલા, ફિરોઝભાઈ રાઠોડ અને પેરોલ ફર્લો સ્ક્વોડના મહમદ અઝરુદીન બુખારીને મળેલી બાતમી આધારે જીતુભા ઝાલા, જગદીશભાઈ કિહોર, ભુપતભાઇ દેસાઈ, ચંદ્રસિંહ જાડેજા,  હિરેનભાઈ ગઢવી, જયપાલસિંહ ઝાલા, કિશોરદાન ગઢવી, સુધીરસિંહ જાડેજા, ધર્મેન્દ્રસિંહ ઝાલા, ક્રિપાલસિંહ જાડેજા અને પ્રતાપસિંહ મોયાને સાથે રાખીને ભવાનીનગરના ખૂણે નદી કાંઠે મોડી રાત્રે વોચ ગોઠવી હતી દરમિયાન બાતમીવાળી રીક્ષા પસાર થતા તેને કોર્ડન કરી જડતી લેતા રોયલ ચેલેન્જ બ્રાન્ડની 120 બોટલ, મેકડોવેલ નંબર 1 બ્રાન્ડની 192 બોટલ અને બોટમ્સ અપ બ્રાન્ડની 300 બોટલ મળી આવતા રિક્ષાચાલકનું નામઠામ પૂછતાં પોતે દૂધસાગર રોડ ઉપર લાખાજીરાજ સોસાયટીમાં રહેતો આદિલહુશેન ઇકબાલભાઇ શેખ હોવાનું જણાવતા તેની ધરપકડ કરી 2,07,600 રૂપિયાનો દારૂ અને 30 હજારની રીક્ષા સહીત 2,37,600 રૂપિયાનો મુદામાલ કબ્જે કર્યો હતો કોની પાસેથી દારૂ લઇ આવ્યો હતો તે જાણવા 3 દિવસના રિમાન્ડ મેળવવા તજવીજ હાથ ધરી છે.